title: Direttiva ta’ Implimentazzjoni tal-Kummissjoni (UE) 2021/2171 tas-7 ta’ Diċembru 2021 li temenda d-Direttiva tal-Kunsill 66/402/KEE fir-rigward tal-piżijiet tal-lottijiet taż-żerriegħa u tal-kampjuni tal-Avena nuda (Test b’rilevanza għaż-ŻEE)

text:
                  8.12.2021

                  MT

                  Il-Ġurnal Uffiċjali tal-Unjoni Ewropea

                  L 438/84

         DIRETTIVA TA’ IMPLIMENTAZZJONI TAL-KUMMISSJONI (UE) 2021/2171
         tas-7 ta’ Diċembru 2021
         li temenda d-Direttiva tal-Kunsill 66/402/KEE fir-rigward tal-piżijiet tal-lottijiet taż-żerriegħa u tal-kampjuni tal-Avena nuda

         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 66/402/KEE tal-14 ta’ Ġunju 1966 dwar il-marketing taż-żerriegħa tal-ġwież (1), u b’mod partikolari l-Artikolu 21a tagħha,
         Billi:

                     (1)

                     Id-Direttiva ta’ Implimentazzjoni tal-Kummissjoni (UE) 2021/415 (2) emendat id-Direttiva 66/402/KEE u minħabba żball klerikali ħassret l-isem tal-ispeċi Avena nuda mill-entrata fit-tielet ringiela tal-ewwel kolonna tat-tabella fl-Anness III tad-Direttiva 66/402/KEE. B’riżultat ta’ dan, il-piż massimu ta’ lott taż-żerriegħa u l-piż minimu ta’ kampjun taż-żerriegħa tal-ispeċi Avena nuda ma għadhomx regolati. Għalhekk, jenħtieġ li jerġa’ jiddaħħal l-isem imħassar tal-ispeċi Avena nuda.

                     (2)

                     Għaldaqstant, jenħtieġ li d-Direttiva 66/402/KEE tiġi emendata skont dan.

                     (3)

                     Għal raġunijiet ta’ ċertezza legali, jenħtieġ li d-data tat-traspożizzjoni stabbilita f’din id-Direttiva taqbel mad-data tat-traspożizzjoni stipulata fid-Direttiva ta’ Implimentazzjoni (UE) 2021/415.

                     (4)

                     Il-miżuri previsti f’din id-Direttiva huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADDOTTAT DIN ID-DIRETTIVA:

            Artikolu 1
            Emenda għad-Direttiva 66/402/KEE
            Fl-Anness III tad-Direttiva 66/402/KEE, l-entrata fit-tielet ringiela tal-ewwel kolonna tat-tabella hi sostitwita b’dan li ġej:

               “Avena nuda, Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale”.

            Artikolu 2
            Traspożizzjoni

               1.   L-Istati Membri għandhom jadottaw u jippubblikaw, sa mhux iktar tard mill-31 ta’ Jannar 2022, il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mill-1 ta’ Frar 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Dħul fis-seħħ
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Destinatarji
            Din id-Direttiva hija indirizzata lill-Istati Membri.

            Magħmul fi Brussell, is-7 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU 125, 11.7.1966, p. 2309.

            (2)  Id-Direttiva ta’ Implimentazzjoni tal-Kummissjoni (UE) 2021/415 tat-8 ta’ Marzu 2021 li temenda d-Direttivi tal-Kunsill 66/401/KEE u 66/402/KEE sabiex tadatta l-gruppi tassonomiċi u l-ismijiet ta’ ċerti speċi ta’ żrieragħ u ħaxix ħażin għall-evoluzzjoni tal-għarfien xjentifiku u tekniku (ĠU L 81, 9.3.2021, p. 65).


title: Direttiva Delegata tal-Kummissjoni (UE) 2022/274 tat-13 ta’ Diċembru 2021 li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi fluworexxenti b’katodu kiesaħ u f’lampi fluworexxenti bl-elettrodi esterni għal finijiet speċjali (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/25

         DIRETTIVA DELEGATA TAL-KUMMISSJONI (UE) 2022/274
         tat-13 ta’ Diċembru 2021
         li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi fluworexxenti b’katodu kiesaħ u f’lampi fluworexxenti bl-elettrodi esterni għal finijiet speċjali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III ta’ dik id-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju f’lampi fluworexxenti b’katodu kiesaħ u f’lampi fluworexxenti bl-elettrodi esterni (CCFL u EEFL) għal finijiet speċjali (“l-eżenzjoni”), li issa hija elenkata bħala l-eżenzjoni 3(a), 3(b) u 3(c) fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     L-eżenzjoni tkopri grupp eteroġenju ta’ lampi b’għamliet, teknoloġiji, applikazzjonijiet u finijiet differenti. Il-merkurju jintuża fit-tubu bi skarika, li huwa essenzjali biex l-enerġija elettrika tiġi kkonvertita f’dawl.

                     (6)

                     Fil-15 ta’ Jannar 2015, il-Kummissjoni rċeviet applikazzjoni għat-tiġdid tal-eżenzjoni (“l-applikazzjoni għat-tiġdid”), jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE, li ġiet segwita f’Jannar 2020 b’applikazzjoni għat-tiġdid addizzjonali mill-istess applikanti. F’konformità mal-Artikolu 5(5) tad-Direttiva 2011/65/UE, l-eżenzjoni tibqa’ valida sa meta tiġi adottata deċiżjoni dwar it-talba għat-tiġdid.

                     (7)

                     L-evalwazzjoni tal-applikazzjoni għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li attwalment is-sostituzzjoni jew l-eliminazzjoni tal-merkurju fl-applikazzjonijiet ikkonċernati mhix prattikabbli teknikament. Madankollu, dik l-evalwazzjoni enfasizzat li sostituti ħielsa mill-merkurju fil-forma ta’ lampi li jemettu d-dawl (LED) huma disponibbli, u li qed jintużaw bħala sorsi ta’ tidwil f’tagħmir ġdid li jiddaħħal fis-suq. L-evalwazzjoni kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawk il-konsultazzjonijiet saru disponibbli għall-pubbliku fuq sit web apposta.

                     (8)

                     L-eżenzjoni hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (3) u għalhekk ma ddgħajjifx il-protezzjoni tal-ambjent u tas-saħħa mogħtija minnu.

                     (9)

                     Għalkemm f’ħafna applikazzjonijiet, is-CCFL u l-EEFL ġew sostitwiti b’sostituti ħielsa mill-merkurju; xi applikazzjonijiet xorta jeħtieġu li dawn il-lampi jiżguraw il-funzjonalità tagħhom u jevitaw ġenerazzjoni prematura ta’ skart elettriku u elettroniku.

                     (10)

                     Għalhekk jixraq li jingħata t-tiġdid tal-eżenzjoni għal perjodu ta’ tliet snin, f’konformità mal-ewwel subparagrafu tal-Artikolu 5(2) tad-Direttiva 2011/65/UE, għal dawk il-lampi biss li jintużaw fit-tagħmir elettriku u elettroniku li ddaħħal fis-suq qabel l-adozzjoni ta’ din id-Direttiva. F’konformità mal-ewwel subparagrafu tal-Artikolu 5(2) tad-Direttiva 2011/65/UE, it-tul ta’ żmien tal-eżenzjoni x’aktarx li ma jkollux impatti avversi fuq l-innovazzjoni.

                     (11)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mit-30 ta’ Settembru 2022, il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mill-1 ta’ Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, l-entrati 3, 3(a), 3(b) u 3(c) huma sostitwiti b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “3

                           Il-merkurju f’lampi fluworexxenti b’katodu kiesaħ u f’lampi fluworexxenti bl-elettrodi esterni (CCFL u EEFL) għal finijiet speċjali użati f’EEE mqiegħed fis-suq qabel l-24 ta’ Frar 2022 li ma jaqbżux (għal kull lampa):

                           3(a)

                           Tul qasir (≤ 500 mm): 3,5 mg

                           Tiskadi fl-24 ta’ Frar 2025

                           3(b)

                           Tul medju (>500 mm u ≤1 500  mm): 5 mg

                           Tiskadi fl-24 ta’ Frar 2025

                           3(c)

                           Tul twil (> 1 500  mm): 13 mg

                           Tiskadi fl-24 ta’ Frar 2025”


title: Direttiva Delegata tal-Kummissjoni (UE) 2022/275 tat-13 ta’ Diċembru 2021 li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi oħra tas-Sodju (gass) taħt Pressjoni Għolja għal finijiet ta’ tidwil ġenerali (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/29

         DIRETTIVA DELEGATA TAL-KUMMISSJONI (UE) 2022/275
         tat-13 ta’ Diċembru 2021
         li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi oħra tas-Sodju (gass) taħt Pressjoni Għolja għal finijiet ta’ tidwil ġenerali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III ta’ dik id-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju f’lampi oħra tas-Sodju (gass) ta’ Pressjoni Għolja għal finijiet ta’ tidwil ġenerali (“l-eżenzjoni”), li issa hija elenkata bħala l-eżenzjoni 4(c)–I, 4(c)–II u 4(c)–III fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     Il-merkurju jintuża f’lampi tas-Sodju (gass) ta’ Pressjoni Għolja għall-proprjetajiet tal-kulur tad-dawl u tal-għoti tal-kulur.

                     (6)

                     Fil-15 ta’ Jannar 2015, il-Kummissjoni rċeviet applikazzjoni għat-tiġdid tal-eżenzjoni (“l-applikazzjoni għat-tiġdid”), jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE, li ġiet aġġornata b’informazzjoni addizzjonali fl-20 ta’ Jannar 2020. F’konformità mal-Artikolu 5(5) tad-Direttiva 2011/65/UE, l-eżenzjoni tibqa’ valida sa meta tittieħed deċiżjoni dwar l-applikazzjoni għat-tiġdid.

                     (7)

                     L-evalwazzjoni tal-applikazzjoni għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li attwalment is-sostituzzjoni jew l-eliminazzjoni tal-merkurju fl-applikazzjonijiet ikkonċernati mhix prattikabbli teknikament. L-evalwazzjoni kkonkludiet ukoll li l-kontenut ta’ merkurju permess f’dawk l-applikazzjonijiet speċifiċi jenħtieġ li jitnaqqas biex jikkorrispondi mal-bidliet fis-suq għat-tipi speċifiċi ta’ lampi. L-evalwazzjoni kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawk il-konsultazzjonijiet saru disponibbli għall-pubbliku fuq sit web apposta.

                     (8)

                     L-eżenzjoni hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (3) u għalhekk ma ddgħajjifx il-protezzjoni tal-ambjent u tas-saħħa mogħtija minnu.

                     (9)

                     Għalhekk jixraq li t-tiġdid tal-eżenzjoni jingħata fir-rigward tal-entrati 4(c)–I, 4(c)–II u 4(c)–III fl-Anness III tad-Direttiva 2011/65/UE għal perjodu massimu ta’ ħames snin, peress li attwalment ma hemm l-ebda sostitut affidabbli disponibbli, f’konformità mal-ewwel subparagrafu tal-Artikolu 5(2) ta’ dik id-Direttiva. Fid-dawl tar-riżultati tal-isforzi kontinwi biex tinstab sostituzzjoni affidabbli, x’aktarx li t-tul ta’ żmien tal-eżenzjoni mhux se jkollu impatti avversi fuq l-innovazzjoni.

                     (10)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mit-30 ta’ Settembru 2022 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mill-1 ta’ Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, l-entrati 4(c), 4(c)–I, 4(c)–II u 4(c)–III huma sostitwiti b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “4(c)

                           Il-merkurju f’lampi oħra tas-Sodju (gass) taħt Pressjoni Għolja għal finijiet ta’ tidwil ġenerali li ma jaqbiżx (għal kull burner):

                           4(c)–I

                           P ≤ 155 W: 20 mg

                           Tiskadi fl-24 ta’ Frar 2027

                           4(c)–II

                           155 W < P ≤ 405 W: 25 mg

                           Tiskadi fl-24 ta’ Frar 2027

                           4(c)–III

                           P > 405 W: 25 mg

                           Tiskadi fl-24 ta’ Frar 2027”


title: Direttiva Delegata tal-Kummissjoni (UE) 2022/276 tat-13 ta’ Diċembru 2021 li temenda, għall-fini ta’ adattament għall-progress tekniku u xjentifiku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi fluworexxenti (kompatti) b’kappa waħda għal finijiet ta’ tidwil ġenerali (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/32

         DIRETTIVA DELEGATA TAL-KUMMISSJONI (UE) 2022/276
         tat-13 ta’ Diċembru 2021
         li temenda, għall-fini ta’ adattament għall-progress tekniku u xjentifiku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi fluworexxenti (kompatti) b’kappa waħda għal finijiet ta’ tidwil ġenerali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(b) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III tad-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju f’lampi fluworexxenti (kompatti) b’kappa waħda għal tidwil ġenerali (“l-eżenzjoni”), li issa hija elenkata bħala l-eżenzjoni 1(a), 1(b), 1(c), 1(d) u 1(e) fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     Il-merkurju jintuża fil-lampi fluworexxenti (kompatti) b’kappa waħda sabiex jiġi prodott dawl ultravjola, li mbagħad jiġi kkonvertit f’dawl viżibbli mill-kisi fluworexxenti fuq il-bozza tal-lampa.

                     (6)

                     Fid-19 ta’ Diċembru 2014 u fil-15 ta’ Jannar 2015, il-Kummissjoni rċeviet żewġ applikazzjonijiet għat-tiġdid tal-eżenzjoni (“l-applikazzjonijiet għat-tiġdid”), jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE, u waħda minnhom ġiet aġġornata b’applikazzjoni mġedda fl-20 ta’ Jannar 2020. F’konformità mat-tieni subparagrafu, tal-Artikolu 5(5) tad-Direttiva 2011/65/UE, l-eżenzjoni tibqa’ valida sa meta tittieħed deċiżjoni dwar l-applikazzjoni għat-tiġdid.

                     (7)

                     L-evalwazzjoni tal-applikazzjonijiet għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li s-sostituti ħielsa mill-merkurju li huma affidabbli biżżejjed għat-tipi ta’ lampi koperti mill-eżenzjoni diġà saru disponibbli b’mod mifrux u li s-sostituzzjoni tal-merkurju f’dawn il-lampi hija prattikabbli xjentifikament u teknikament. Barra minn hekk, dik l-evalwazzjoni kkonkludiet li huwa ċar li l-benefiċċji tas-sostituzzjoni se jikkumpensaw għal kwalunkwe impatt negattiv.

                     (8)

                     L-evalwazzjoni tal-applikazzjonijiet għat-tiġdid kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawk il-konsultazzjonijiet saru disponibbli għall-pubbliku fuq sit web apposta.

                     (9)

                     Ladarba l-kundizzjonijiet stabbiliti fil-punt (a) tal-Artikolu 5(1) tad-Direttiva 2011/65/UE ma għadhomx issodisfati iktar, l-applikazzjoni għat-tiġdid jenħtieġ li tiġi rrifjutata.

                     (10)

                     Jenħtieġ li tiġi stabbilita data tal-iskadenza għall-eżenzjoni f’konformità mal-Artikolu 5(6) ta’ dik id-Direttiva. Jenħtieġ li tiġi stabbilita l-iktar data bikrija possibbli ta’ 12-il xahar mid-deċiżjoni tal-Kummissjoni li tirrevoka l-eżenzjoni minħabba li ma hemm l-ebda ċirkostanza prattika li tiġġustifika żmien itwal ta’ skadenza, b’mod partikolari meta wieħed iqis li ħafna mil-lampi inkwistjoni huma koperti wkoll bir-Regolament tal-Kummissjoni (UE) 2019/2020 li jistabbilixxi rekwiżiti minimi tal-effiċjenza enerġetika li għandhom jiġu rrispettati sabiex il-prodotti jitqiegħdu fis-suq, li se jimplika li dawk il-lampi de facto mhumiex se jitqiegħdu fis-suq mill-1 ta’ Settembru 2021.

                     (11)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mit-30 ta’ Settembru 2022 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mill-1 ta’ Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            ANNESS
            Fl-Anness III tad-Direttiva 2011/65/UE, l-entrati 1, 1(a), 1(b), 1(c), 1(d) u 1(e) huma sostitwiti b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “1.

                           Il-merkurju fil-lampi fluworexxenti (kompatti) b’kappa waħda li ma jaqbżux (għal kull burner):

                           1(a)

                           Għal finijiet ta’ tidwil ġenerali < 30 W: 2,5 mg

                           Tiskadi fl-24 ta’ Frar 2023

                           1(b)

                           Għal finijiet ta’ tidwil ġenerali ≥ 30 W u < 50 W: 3,5 mg

                           Tiskadi fl-24 ta’ Frar 2023

                           1(c)

                           Għal finijiet ta’ tidwil ġenerali ≥ 50 W u < 150 W: 5 mg

                           Tiskadi fl-24 ta’ Frar 2023

                           1(d)

                           Għal finijiet ta’ tidwil ġenerali < 150 W: 15 mg

                           Tiskadi fl-24 ta’ Frar 2023

                           1(e)

                           Għal finijiet ta’ tidwil ġenerali, b’għamla strutturali ċirkolari jew kwadra u b’dijametru tat-tubu ta’ ≤ 17 mm: 5 mg

                           Tiskadi fl-24 ta’ Frar 2023”


title: Direttiva Delegata tal-Kummissjoni (UE) 2022/277 tat-13 ta’ Diċembru 2021 li temenda, għall-fini ta’ adattament għall-progress tekniku u xjentifiku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju fil-lampi fluworexxenti (kompatti) b’kappa waħda għal finijiet ta’ tidwil ġenerali < 30 W b’tul tal-ħajja ta’ 20000 siegħa jew iktar (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/35

         DIRETTIVA DELEGATA TAL-KUMMISSJONI (UE) 2022/277
         tat-13 ta’ Diċembru 2021
         li temenda, għall-fini ta’ adattament għall-progress tekniku u xjentifiku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju fil-lampi fluworexxenti (kompatti) b’kappa waħda għal finijiet ta’ tidwil ġenerali < 30 W b’tul tal-ħajja ta’ 20 000 siegħa jew iktar
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(b) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III tad-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Direttiva Delegata 2014/14/UE (2), il-Kummissjoni tat eżenzjoni għall-użu tal-merkurju, b’kontenut massimu ta’ 3,5 mg, f’lampi fluworexxenti (kompatti) b’kappa waħda għal finijiet ta’ tidwil ġenerali < 30 W b’tul tal-ħajja ta’ 20 000 siegħa jew iktar (“l-eżenzjoni”), li issa hija elenkata bħala l-eżenzjoni 1(g) fl-Anness III tad-Direttiva 2011/65/UE. L-eżenzjoni kellha tiskadi fil-31 ta’ Diċembru 2017, f’konformità mal-Anness III tad-Direttiva 2014/14/UE.

                     (5)

                     Il-merkurju jintuża fil-lampi fluworexxenti (kompatti) b’kappa waħda sabiex jiġi prodott dawl ultravjola, li mbagħad jiġi kkonvertit f’dawl viżibbli mill-kisi fluworexxenti fuq il-bozza tal-lampa.

                     (6)

                     Fit-28 ta’ Ġunju 2016, il-Kummissjoni rċeviet applikazzjoni għat-tiġdid tal-eżenzjoni (“l-applikazzjoni għat-tiġdid”), jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE, u din ġiet aġġornata b’applikazzjoni mġedda fis-17 ta’ Jannar 2020. F’konformità mal-Artikolu 5(5) tad-Direttiva 2011/65/UE, l-eżenzjoni tibqa’ valida sa meta tiġi adottata deċiżjoni dwar l-applikazzjoni għat-tiġdid.

                     (7)

                     L-evalwazzjoni tal-applikazzjoni għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li s-sostituti ħielsa mill-merkurju li huma affidabbli biżżejjed għat-tipi ta’ lampi koperti mill-eżenzjoni huma disponibbli u li s-sostituzzjoni hija prattikabbli xjentifikament u teknikament. Barra minn hekk, dik l-evalwazzjoni kkonkludiet li huwa ċar li l-benefiċċji tas-sostituzzjoni se jikkumpensaw għal kwalunkwe impatt negattiv. L-evalwazzjoni kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawn il-konsultazzjonijiet saru disponibbli għall-pubbliku fuq sit web apposta.

                     (8)

                     Ladarba l-kundizzjonijiet stabbiliti fil-punt (a) tal-Artikolu 5(1) tad-Direttiva 2011/65/UE ma għadhomx issodisfati iktar, l-eżenzjoni jenħtieġ li tiġi rrevokata.

                     (9)

                     Jenħtieġ li tiġi stabbilita data tal-iskadenza għall-eżenzjoni f’konformità mal-Artikolu 5(6) tad-Direttiva 2011/65/UE. Filwaqt li ammont żgħir tat-tipi ta’ lampi (3) koperti minn din l-eżenzjoni huma soġġetti għall-kriterji tal-ekodisinn stabbiliti fl-Anness II tar-Regolament tal-Kummissjoni (UE) 2019/2020 (4), li huma applikabbli mill-1 ta’ Settembru 2021, u għalhekk mhux se jibqgħu jitqiegħdu fis-suq, il-maġġoranza l-kbira tal-lampi koperti mill-eżenzjoni attwali mhumiex affettwati mill-kriterji skont ir-Regolament dwar l-Ekodisinn imsemmi hawn fuq. B’hekk, jenħtieġ li tiġi stabbilita d-data tal-iskadenza massima possibbli ta’ 18-il xahar wara d-deċiżjoni fir-rigward tal-entrata sħiħa tal-eżenzjoni sabiex jiġu evitati kostijiet soċjoekonomiċi għoljin bla bżonn għall-parteċipanti fis-suq b’rabta diretta mas-sostituzzjoni tal-kategorija tal-aħħar.

                     (10)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mit-30 ta’ Settembru 2022, il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mill-1 ta’ Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Direttiva ta’ Delega tal-Kummissjoni 2014/14/UE tat-18 ta’ Ottubru 2013 li temenda, għal skopijiet ta’ adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għal 3,5 mg ta’ merkurju għal kull bozza f’bozoz fluworexxenti kompatti b’kappa waħda għal skopijiet ta’ illuminazzjoni ġenerali < 30 W b’ħajja ta’ 20 000 siegħa jew iktar (ĠU L 4, 9.1.2014, p. 71).

            (3)  Il-lampi CFL b’tagħmir ta’ kontroll integrat (CFLi) huma koperti bl-entrata “Sorsi tad-dawl oħra fil-kamp ta’ applikazzjoni mhux imsemmija hawn fuq” fit-Tabella 1 tal-Anness II tar-Regolament tal-Kummissjoni (UE) 2019/2020 mill-1 ta’ Settembru 2021.

            (4)  Kif iddikjarat fil-Premessi 9 u 10 tar-Regolament tal-Kummissjoni (UE) 2019/2020, l-ebda rekwiżit speċifiku tal-ekodisinn dwar il-kontenut tal-merkurju ma għandu jiġi stabbilit f’dak ir-Regolament.

            ANNESS
            Fl-Anness III tad-Direttiva 2011/65/UE, l-entrata 1(g) hija sostitwita b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “1(g)

                           Għal finijiet ta’ tidwil ġenerali < 30 W b’tul tal-ħajja ta’ 20 000  siegħa jew iktar: 3,5 mg

                           Tiskadi fl-24 ta’ Awwissu 2023”


title: Direttiva Delegata tal-Kummissjoni (UE) 2022/278 tat-13 ta’ Diċembru 2021 li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi tal-aloġenuri metalliċi (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/38

         DIRETTIVA DELEGATA TAL-KUMMISSJONI (UE) 2022/278
         tat-13 ta’ Diċembru 2021
         li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi tal-aloġenuri metalliċi
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III ta’ dik id-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju f’lampi tal-aloġenuri metalliċi (“l-eżenzjoni”), li issa hija elenkata bħala l-eżenzjoni 4(e) fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     Il-merkurju jintuża fil-lampi tal-aloġenuri metalliċi biex itejjeb il-kulur, l-effiċjenza, it-tul tal-ħajja, u t-tħaddim stabbli ta’ dawk il-lampi speċifiċi.

                     (6)

                     Il-Kummissjoni rċeviet applikazzjoni għat-tiġdid tal-eżenzjoni (“l-applikazzjoni għat-tiġdid”) fil-15 ta’ Jannar 2015, jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE. Applikazzjoni għat-tiġdid imġedda ntbagħtet fl-20 ta’ Jannar 2020. F’konformità mal-Artikolu 5(5) ta’ dik id-Direttiva, l-eżenzjoni tibqa’ valida sa meta tiġi adottata deċiżjoni dwar l-applikazzjoni għat-tiġdid.

                     (7)

                     L-evalwazzjoni tal-applikazzjoni għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li attwalment is-sostituzzjoni jew l-eliminazzjoni tal-merkurju fl-applikazzjonijiet ikkonċernati mhix prattikabbli teknikament. L-evalwazzjoni kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawk il-konsultazzjonijiet saru disponibbli għall-pubbliku fuq sit web apposta.

                     (8)

                     L-eżenzjoni hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (3) u għalhekk ma ddgħajjifx il-protezzjoni tal-ambjent u tas-saħħa mogħtija minnu.

                     (9)

                     Għalhekk jixraq li jingħata t-tiġdid tal-eżenzjoni għal perjodu massimu ta’ ħames snin, f’konformità mal-ewwel subparagrafu tal-Artikolu 5(2) tad-Direttiva 2011/65/UE. Fid-dawl tar-riżultati tal-isforzi kontinwi biex tinstab sostituzzjoni affidabbli, x’aktarx li t-tul ta’ żmien tal-eżenzjoni mhux se jkollu impatti avversi fuq l-innovazzjoni.

                     (10)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard minn tat-30 ta’ Settembru 2022 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet minn tal-1 ta’ Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, l-entrata 4(e) hija sostitwita b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “4(e)

                           Merkurju fil-lampi tal-aloġenuri metalliċi (MH)

                           Tiskadi tal-24 ta’ Frar 2027”


title: Direttiva Delegata tal-Kummissjoni (UE) 2022/279 tat-13 ta’ Diċembru 2021 li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi oħra bi skarika elettrika għal finijiet speċjali (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/41

         DIRETTIVA DELEGATA TAL-KUMMISSJONI (UE) 2022/279
         tat-13 ta’ Diċembru 2021
         li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi oħra bi skarika elettrika għal finijiet speċjali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III ta’ dik id-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju f’lampi oħra bi skarika elettrika għal finijiet speċjali mhux imsemmija speċifikament (“l-eżenzjoni”), li issa hija elenkata bħala l-eżenzjoni 4(f) fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     Il-funzjoni tal-merkurju fil-lampi tal-gass bi skarika elettrika għal finijiet speċjali hija relatata mal-proċess ta’ ġenerazzjoni tad-dawl għall-konverżjoni tal-elettriku f’dawl.

                     (6)

                     Il-Kummissjoni rċeviet diversi applikazzjonijiet għat-tiġdid tal-eżenzjoni (“l-applikazzjonijiet għat-tiġdid”) fil-15 ta’ Jannar 2015, jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE. F’konformità mal-Artikolu 5(5) tad-Direttiva 2011/65/UE, l-eżenzjoni tibqa’ valida sa meta tittieħed deċiżjoni dwar l-applikazzjoni għat-tiġdid.

                     (7)

                     L-evalwazzjoni tal-applikazzjonijiet għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li attwalment is-sostituzzjoni jew l-eliminazzjoni tal-merkurju fl-applikazzjonijiet ikkonċernati mill-eżenzjoni mhix prattikabbli teknikament. Madankollu, minħabba l-prospetti ta’ sostituzzjoni li jillimitaw l-eżenzjoni fil-futur, jixraq li jingħata t-tiġdid tal-eżenzjoni għal perjodu ta’ tliet snin biss. L-evalwazzjoni kkonkludiet ukoll li huwa possibbli li jiġu definiti iktar l-applikazzjonijiet li jikkwalifikaw għal tiġdid tal-eżenzjoni f’konformità mal-kriterji stabbiliti fl-Artikolu 5(1)(a) tad-Direttiva 2011/65/UE minħabba l-funzjonalità tagħhom u l-qasam ta’ applikazzjoni, jiġifieri lampi tal-merkurju (gass) taħt pressjoni għolja li jintużaw fil-projetturi, li jintużaw għat-tidwil tal-ortikultura u li jemetti dawl fl-ispettru ultravjola. Għal dawk l-applikazzjonijiet speċifiċi, l-eżenzjoni jenħtieġ li tiġġedded għal perjodu massimu ta’ ħames snin. L-evalwazzjoni kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawk il-konsultazzjonijiet saru disponibbli għall-pubbliku fuq sit web apposta.

                     (8)

                     L-eżenzjoni hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (3) u għalhekk ma ddgħajjifx il-protezzjoni tal-ambjent u tas-saħħa mogħtija minnu.

                     (9)

                     Fid-dawl tar-riżultati tal-isforzi kontinwi biex tinstab sostituzzjoni affidabbli, x’aktarx li t-tul ta’ żmien tal-eżenzjoni mhux se jkollu impatti avversi fuq l-innovazzjoni.

                     (10)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               (1)   L-Istati Membri għandhom jadottaw u jippubblikaw, sa mhux iktar tard minn tat-30 ta' Settembru 2022 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet minn tal-1 ta' Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               (2)   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, l-entrata 4(f) hija sostitwita b’dan li ġej:

                              Eżenzjoni

                              Kamp ta’ applikazzjoni u dati tal-applikabbiltà

                           “4(f) –II

                           Merkurju f’lampi oħra bi skarika elettrika għal finijiet speċjali mhux imsemmija speċifikament f’dan l-Anness

                           Tiskadi tal-24 ta' Frar 2025

                           4(f) –II

                           Il-merkurju f’lampi tal-merkurju (gass) taħt pressjoni għolja li jintużaw fi projetturi fejn huwa meħtieġ output ta’ ≥ 2000 lumen ANSI

                           Tiskadi tal-24 ta' Frar 2027

                           4(f) –III

                           Il-merkurju f’lampi tas-sodju (gass) taħt pressjoni għolja li jintużaw għat-tidwil tal-ortikultura

                           Tiskadi tal-24 ta' Frar 2027

                           4(f) –IV

                           Il-merkurju f’lampi li jemettu dawl fl-ispettru ultravjola

                           Tiskadi tal-24 ta' Frar 2027”


title: Direttiva Delegata tal-Kummissjoni (UE) 2022/280 tat-13 ta’ Diċembru 2021 li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi oħra bi skarika elettrika taħt pressjoni baxxa (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/44

         DIRETTIVA DELEGATA TAL-KUMMISSJONI (UE) 2022/280
         tat-13 ta’ Diċembru 2021
         li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi oħra bi skarika elettrika taħt pressjoni baxxa
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III ta’ dik id-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju f’lampi oħra bi skarika elettrika taħt pressjoni baxxa (“l-eżenzjoni”), li issa hija elenkata bħala l-eżenzjoni 4(a) fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     Il-merkurju jintuża fil-lampi bi skarika elettrika taħt pressjoni baxxa biex jiġi prodott dawl ultravjola li jintuża għad-diżinfezzjoni/għall-purifikazzjoni ultravjola tal-ġermi jew tal-batterji mill-ajru, mill-ilma u mis-superfiċi.

                     (6)

                     Fid-19 ta’ Diċembru 2014 u fil-15 ta’ Jannar 2015, il-Kummissjoni rċeviet żewġ applikazzjonijiet għat-tiġdid tal-eżenzjoni (“l-applikazzjoni għat-tiġdid”), jiġifieri fiż-żmien stabbilit fl-Artikolu 5(5) tad-Direttiva 2011/65/UE, u waħda minnhom ġiet aġġornata b’applikazzjoni mġedda fl-20 ta’ Jannar 2020. F’konformità mal-Artikolu 5(5) tad-Direttiva 2011/65/UE, l-eżenzjoni tibqa’ valida sa meta tittieħed deċiżjoni dwar l-applikazzjoni għat-tiġdid.

                     (7)

                     L-evalwazzjoni tal-applikazzjoni għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li attwalment l-eliminazzjoni tal-merkurju fl-applikazzjonijiet ikkonċernati jew is-sostituzzjoni tiegħu b’sustanza b’prestazzjoni komparabbli attwalment mhijiex prattikabbli teknikament. Dik l-evalwazzjoni kkonkludiet ukoll li l-kamp ta’ applikazzjoni attwali tal-eżenzjoni jista’ jiġi limitat biex ikopri l-lampi bi skarika elettrika taħt pressjoni baxxa u li jemettu dawl fil-medda ultravjola. L-evalwazzjoni kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawn il-konsultazzjonijiet saru disponibbli għall-pubbliku fuq sit web apposta.

                     (8)

                     L-eżenzjoni hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (3) u għalhekk ma ddgħajjifx il-protezzjoni tal-ambjent u tas-saħħa mogħtija minnu.

                     (9)

                     Għalhekk jixraq li jingħata t-tiġdid tal-eżenzjoni, b’formulazzjoni reveduta, filwaqt li jiġi stabbilit l-kamp ta’ applikazzjoni limitat tal-eżenzjoni, għal perjodu massimu ta’ ħames snin, f’konformità mal-ewwel subparagrafu tal-Artikolu 5(2) tad-Direttiva 2011/65/UE. F’konformità mal-Artikolu 5(6) tad-Direttiva 2011/65/UE, jenħtieġ li tiġi stabbilita data tal-iskadenza ta’ 12-il xahar għall-eżenzjoni 4(a) attwali. Fid-dawl tar-riżultati tal-isforzi kontinwi biex tinstab sostituzzjoni affidabbli, x’aktarx li t-tul ta’ żmien tal-eżenzjoni mhux se jkollu impatti avversi fuq l-innovazzjoni.

                     (10)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard minn tat-30 ta’ Settembru 2022 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet minn 1 oktober 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH) li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, l-entrata 4(a) hija sostitwita b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “4(a)

                           Merkurju f’lampi oħra bi skarika elettrika taħt pressjoni baxxa (għal kull lampa): 15 mg

                           Tiskadi 24 februari 2023

                           4(a)–I

                           Il-merkurju fil-lampi bi skarika elettrika taħt pressjoni baxxa, mhux miksija bil-fosforu, fejn l-applikazzjoni tirrikjedi l-medda prinċipali tal-output spettrali tal-lampi biex tkun fl-ispettru ultravjola: jista’ jintuża sa 15 mg merkurju għal kull lampa

                           Tiskadi 24 februari 2027”


title: Direttiva Delegata tal-Kummissjoni (UE) 2022/281 tat-13 ta’ Diċembru 2021 li temenda, għall-fini ta’ adattament għall-progress tekniku u xjentifiku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi fluworexxenti (kompatti) b’kappa waħda għal finijiet speċjali (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/47

         DIRETTIVA DELEGATA TAL-KUMMISSJONI (UE) 2022/281
         tat-13 ta’ Diċembru 2021
         li temenda, għall-fini ta’ adattament għall-progress tekniku u xjentifiku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi fluworexxenti (kompatti) b’kappa waħda għal finijiet speċjali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku (EEE) imqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III ta’ dik id-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju f’lampi fluworexxenti (kompatti) b’kappa waħda għal finijiet speċjali (“l-eżenzjoni”), li issa hija elenkata bħala l-eżenzjoni 1(f) fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     Il-merkurju jintuża fil-lampi fluworexxenti (kompatti) b’kappa waħda (CFL) għal finijiet speċjali sabiex jiġi prodott dawl ultravjola, li mbagħad jiġi kkonvertit f’dawl viżibbli mill-kisi fluworexxenti fuq il-bozza tal-lampa.

                     (6)

                     Fid-19 ta’ Diċembru 2014 u fil-15 ta’ Jannar 2015, il-Kummissjoni rċeviet żewġ applikazzjonijiet għat-tiġdid tal-eżenzjoni (“l-applikazzjonijiet għat-tiġdid”), jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE, u waħda minnhom ġiet aġġornata b’applikazzjoni mġedda fl-20 ta’ Jannar 2020. F’konformità mat-tieni subparagrafu tal-Artikolu 5(5) tad-Direttiva 2011/65/UE, eżenzjoni tibqa’ valida sa meta tittieħed deċiżjoni dwar it-talba għat-tiġdid.

                     (7)

                     L-evalwazzjoni tal-applikazzjonijiet għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li attwalment l-eliminazzjoni tal-merkurju fl-applikazzjonijiet ikkonċernati jew is-sostituzzjoni tiegħu b’sustanza b’prestazzjoni komparabbli attwalment mhijiex prattikabbli teknikament. L-evalwazzjoni kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawk il-konsultazzjonijiet saru disponibbli għall-pubbliku fuq sit web apposta.

                     (8)

                     L-eżenzjonijiet mir-restrizzjoni għal ċerti materjali jew komponenti speċifiċi jenħtieġ li jkunu limitati fil-kamp ta’ applikazzjoni u t-tul ta’ żmien tagħhom, sabiex tinkiseb eliminazzjoni gradwali tas-sustanzi perikolużi fl-EEE, u l-valutazzjoni kkonkludiet ukoll li, minn naħa, il-kamp ta’ applikazzjoni tal-eżenzjoni jenħtieġ li jiddejjaq għal iktar applikazzjonijiet speċifikati u, min-naħa l-oħra, it-tul ta’ żmien tal-eżenzjoni wiesgħa attwali jista’ jitqassar.

                     (9)

                     L-eżenzjoni hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (3) u għalhekk ma ddgħajjifx il-protezzjoni tal-ambjent u tas-saħħa mogħtija minnu.

                     (10)

                     Għalhekk jixraq li jingħata t-tiġdid tal-eżenzjoni għal perjodu massimu ta’ ħames snin, f’konformità mal-ewwel subparagrafu tal-Artikolu 5(2) tad-Direttiva 2011/65/UE, għal lampi CFL għal finijiet speċjali ddisinjati biex jemettu dawl fl-ispettru ultravjola, peress li ma hemm l-ebda alternattiva affidabbli disponibbli attwalment. Għat-tipi kollha l-oħra ta’ lampi CFL li jaqgħu fil-kategorija ta’ lampi CFL għal finijiet speċjali, l-eżenzjoni jenħtieġ li tiġġedded għal tliet snin, biex l-industrija tkun tista’ tħejji l-informazzjoni dettaljata li tiġġustifika l-kontinwazzjoni ta’ din l-eżenzjoni għal kategoriji speċifikati ta’ lampi speċjali, skont l-għan tad-Direttiva li l-eżenzjonijiet jenħtieġ li jkunu limitati fil-kamp ta’ applikazzjoni u t-tul ta’ żmien tagħhom. Fid-dawl tar-riżultati tal-isforzi kontinwi biex tinstab sostituzzjoni affidabbli, x’aktarx li t-tul ta’ żmien tal-eżenzjoni mhux se jkollu impatti avversi fuq l-innovazzjoni.

                     (11)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mit-30 ta’ Settembru 2022 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mill-1 ta’ Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, l-entrata 1(f) hija sostitwita b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “1

                           Il-merkurju fil-lampi fluworexxenti (kompatti) b’kappa waħda li ma jaqbżux (għal kull burner):

                           1(f) – I

                           Għal lampi ddisinjati biex jemettu prinċipalment dawl fl-ispettru ultravjola: 5 mg

                           Tiskadi fl-24 ta’ Frar 2027

                           1(f) – II

                           Għal finijiet speċjali: 5 mg

                           Tiskadi fl-24 ta’ Frar 2025”


title: Direttiva Delegata tal-Kummissjoni (UE) 2022/282 tat-13 ta’ Diċembru 2021 li temenda, għall-fini ta’ adattament għall-progress tekniku u xjentifiku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi mhux lineari b’fosforu bi tliet frekwenzi (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/51

         DIRETTIVA DELEGATA TAL-KUMMISSJONI (UE) 2022/282
         tat-13 ta’ Diċembru 2021
         li temenda, għall-fini ta’ adattament għall-progress tekniku u xjentifiku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi mhux lineari b’fosforu bi tliet frekwenzi
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III ta’ dik id-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju f’lampi mhux lineari b’fosforu bi tliet frekwenzi b’dijametru tat-tubu ta’ > 17 mm (eż. T9) (“l-eżenzjoni”), li issa hija elenkata bħala l-eżenzjoni 2(b)(3) fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     Il-merkurju jintuża f’lampi mhux lineari b’fosforu bi tliet frekwenzi sabiex jiġi prodott dawl ultravjola, li mbagħad jiġi kkonvertit f’dawl viżibbli mill-kisi fluworexxenti fuq il-lampa. Il-kompożizzjoni tal-kisi, li fiha l-merkurju, tiddetermina l-kulur tad-dawl u l-apparenza tal-kulur.

                     (6)

                     Fid-19 ta’ Diċembru 2014 u fil-15 ta’ Jannar 2015, il-Kummissjoni rċeviet żewġ applikazzjonijiet għat-tiġdid tal-eżenzjoni (“l-applikazzjoni għat-tiġdid”), jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE, u waħda minnhom ġiet aġġornata b’applikazzjoni addizzjonali f’Jannar 2020. F’konformità mal-Artikolu 5(5) tad-Direttiva 2011/65/UE, eżenzjoni tibqa’ valida sa meta tittieħed deċiżjoni dwar it-talba għat-tiġdid.

                     (7)

                     L-evalwazzjoni tal-applikazzjoni għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li attwalment is-sostituzzjoni jew l-eliminazzjoni tal-merkurju fl-applikazzjonijiet ikkonċernati mhix prattikabbli teknikament. Dik l-valutazzjoni kkonkludiet ukoll li l-limitu tal-konċentrazzjoni tal-merkurju fil-kategoriji ta’ lampi koperti minn dik l-eżenzjoni jista’ jitnaqqas minn 15 mg għal 10 mg għal kull lampa. L-evalwazzjoni kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawk il-konsultazzjonijiet saru disponibbli għall-pubbliku fuq sit web apposta.

                     (8)

                     L-eżenzjoni hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (3) u għalhekk ma ddgħajjifx il-protezzjoni tal-ambjent u tas-saħħa mogħtija minnu.

                     (9)

                     Għalhekk jixraq li jingħata t-tiġdid tal-eżenzjoni, b’formulazzjoni reveduta, filwaqt li jiġi stabbilit l-kamp ta’ applikazzjoni limitat tal-eżenzjoni, għal perjodu ta’ tliet snin, f’konformità mal-ewwel subparagrafu tal-Artikolu 5(2) tad-Direttiva 2011/65/UE, sabiex tinġabar iktar data relatata mad-disponibbiltà ta’ sostituti għat-tipi ta’ lampi speċifiċi koperti minn dik l-eżenzjoni. F’konformità mal-Artikolu 5(6) tad-Direttiva 2011/65/UE, jenħtieġ li tiġi stabbilita data tal-iskadenza ta’ 12-il xahar għall-eżenzjoni 2(b)(3) attwali. Fid-dawl tar-riżultati tal-isforzi kontinwi biex tinstab sostituzzjoni affidabbli, x’aktarx li t-tul ta’ żmien tal-eżenzjoni mhux se jkollu impatti avversi fuq l-innovazzjoni.

                     (10)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mit-30 ta’ Settembru 2022 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mill-1 ta’ Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH) li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, l-entrata 2(b)(3) hija sostitwita b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “2(b)(3)

                           Lampi mhux lineari b’fosforu bi tliet frekwenzi b’dijametru tat-tubu ta’ > 17 mm (eż. T9): 15 mg

                           Tiskadi l-24 ta’ Frar 2023; 10 mg jistgħu jintużaw għal kull lampa mill-25 ta’ Frar 2023 sal-24 ta’ Frar 2025”


title: Direttiva Delegata tal-Kummissjoni (UE) 2022/283 tat-13 ta’ Diċembru 2021 li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi tas-Sodju (gass) taħt Pressjoni Għolja b’indiċi tal-apparenza tal-kulur imtejjeb għal finijiet ta’ tidwil ġenerali (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/54

         DIRETTIVA DELEGATA TAL-KUMMISSJONI (UE) 2022/283
         tat-13 ta’ Diċembru 2021
         li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju f’lampi tas-Sodju (gass) taħt Pressjoni Għolja b’indiċi tal-apparenza tal-kulur imtejjeb għal finijiet ta’ tidwil ġenerali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) u (b) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III ta’ dik id-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju f’lampi (gass) tas-Sodju Taħt Pressjoni Għolja għal finijiet ta’ tidwil ġenerali li ma jaqbżux (għal kull burner) f’lampi b’indiċi tal-apparenza tal-kulur imtejjeb ta’ Ra > 60 (“l-eżenzjoni”), li issa hija elenkata bħala l-eżenzjoni 4(b)–I, 4(b)–II u 4(b)–III fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     Il-merkurju jintuża f’lampi tas-Sodju (gass) ta’ Pressjoni Għolja għall-proprjetajiet tal-kulur tad-dawl u tal-għoti tal-kulur.

                     (6)

                     F’Jannar 2015, il-Kummissjoni rċeviet applikazzjoni għat-tiġdid tal-eżenzjoni għall-applikazzjonijiet fl-entrati 4(b)–I, 4(b)–II u 4(b)–III (“l-applikazzjoni għat-tiġdid”), jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE. F’Jannar 2020, l-istess applikant ressaq applikazzjoni għat-tiġdid aġġornata rigward l-entrata 4(b)–I biss. F’konformità mal-Artikolu 5(5) tad-Direttiva 2011/65/UE, l-eżenzjoni tibqa’ valida sa meta tittieħed deċiżjoni dwar l-applikazzjoni għat-tiġdid.

                     (7)

                     L-evalwazzjoni tal-applikazzjoni għat-tiġdid, li qieset id-disponibbiltà ta’ sostituti u l-impatt soċjoekonomiku tas-sostituzzjoni, ikkonkludiet li s-sostituzzjoni jew l-eliminazzjoni tal-merkurju fl-applikazzjonijiet ikkonċernati kienu prattikabbli xjentifikament u teknikament fir-rigward ta’ parti tal-entrata 4(b)–I, kif ukoll l-entrati 4(b)–II u 4(b)–III tal-Anness III tad-Direttiva 2011/65/UE. Madankollu, l-evalwazzjoni kkonkludiet li l-eżenzjoni jenħtieġ li tiġġedded għall-parti tal-entrata 4(b)–I rigward il-lampi b’apparenza tal-kulur għolja iktar minn 80, ugwali għal 105 W jew inqas u li, filwaqt li l-użu tal-merkurju għadu meħtieġ, li tista’ titnaqqas iktar. L-evalwazzjoni kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawk il-konsultazzjonijiet saru disponibbli għall-pubbliku fuq sit web apposta.

                     (8)

                     Għalhekk jixraq li tiġġedded parti mill-eżenzjoni 4(b)–I, b’numerazzjoni mill-ġdid bħala l-entrata tal-eżenzjoni 4(b), għal perjodu massimu ta’ ħames snin f’konformità mal-ewwel subparagrafu tal-Artikolu 5(2) tad-Direttiva 2011/65/UE. Din l-eżenzjoni mġedda għandu jkollha formulazzjoni reveduta li tistabbilixxi l-kamp ta’ applikazzjoni iktar limitat tal-eżenzjoni. Fid-dawl tar-riżultati tal-isforzi kontinwi biex jinstab sostitut affidabbli, it-tul ta’ żmien tal-eżenzjoni x’aktarx li ma jkollux impatti avversi fuq l-innovazzjoni.

                     (9)

                     L-eżenzjoni mġedda hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (3) u għalhekk ma ddgħajjifx il-protezzjoni tal-ambjent u tas-saħħa mogħtija minnu.

                     (10)

                     Peress li l-kundizzjonijiet għat-tiġdid tal-eżenzjoni, stabbiliti fl-Artikolu 5(1)(a) tad-Direttiva 2011/65/UE, mhumiex issodisfati iktar għall-applikazzjonijiet elenkati fil-kumplament tal-entrata 4(b)–I kif ukoll fl-entrati 4(b)–II u 4(b)–III tal-Anness III ta’ dik id-Direttiva, l-eżenzjoni għal dawk l-applikazzjonijiet jenħtieġ li tiġi rrevokata. Jenħtieġ li jiġu stabbiliti dati tal-iskadenza għall-eżenzjonijiet f’konformità mal-Artikolu 5(6) tad-Direttiva 2011/65/UE.

                     (11)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mit-30 ta’ Settembru 2022 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mill-1 ta’ Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-13 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, l-entrati 4(b), 4(b)–I, 4(b)–II u 4(b)–III huma sostitwiti b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “4(b)

                           Merkurju fil-lampi (gass) tas-Sodju Taħt Pressjoni Għolja għal finijiet ta’ tidwil ġenerali li ma jaqbżux (għal kull burner) f’lampi b’indiċi tal-apparenza tal-kulur imtejjeb Ra > 80: P ≤ 105 W: 16 mg jistgħu jintużaw għal kull burner

                           Tiskadi fl-24 ta’ Frar 2027

                           4(b)–I

                           Merkurju fil-lampi (gass) tas-Sodju Taħt Pressjoni Għolja għal finijiet ta’ tidwil ġenerali li ma jaqbżux (għal kull burner) f’lampi b’indiċi tal-apparenza tal-kulur imtejjeb Ra > 60: P ≤ 155 W: 30 mg jistgħu jintużaw għal kull burner

                           Tiskadi fl-24 ta’ Frar 2023

                           4(b)–II

                           Merkurju fil-lampi (gass) tas-Sodju Taħt Pressjoni Għolja għal finijiet ta’ tidwil ġenerali li ma jaqbżux (għal kull burner) f’lampi b’indiċi tal-apparenza tal-kulur imtejjeb Ra > 60: 155 W < P ≤ 405 W: 40 mg jistgħu jintużaw għal kull burner

                           Tiskadi fl-24 ta’ Frar 2023

                           4(b)–III

                           Merkurju fil-lampi (gass) tas-Sodju Taħt Pressjoni Għolja għal finijiet ta’ tidwil ġenerali li ma jaqbżux (għal kull burner) f’lampi b’indiċi tal-apparenza tal-kulur imtejjeb Ra > 60: P > 405 W: 40 mg jistgħu jintużaw għal kull burner

                           Tiskadi fl-24 ta’ Frar 2023”


title: Direttiva Delegata tal-Kummissjoni (UE) 2022/284 tas-16 ta’ Diċembru 2021 li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju fil-lampi fluworexxenti lineari b’żewġ kapep għal finijiet ta’ tidwil ġenerali (Test b’rilevanza għaż-ŻEE)

text:
                  24.2.2022

                  MT

                  Il-Ġurnal Uffiċjali tal-Unjoni Ewropea

                  L 43/57

         DIRETTIVA DELEGATA TAL-KUMMISSJONI (UE) 2022/284
         tas-16 ta’ Diċembru 2021
         li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu tal-merkurju fil-lampi fluworexxenti lineari b’żewġ kapep għal finijiet ta’ tidwil ġenerali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(b) tagħha,
         Billi:

                     (1)

                     Id-Direttiva 2011/65/UE tirrikjedi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dik ir-restrizzjoni ma tapplikax għal ċerti applikazzjonijiet eżentati li huma elenkati fl-Anness III tad-Direttiva.

                     (2)

                     Il-kategoriji tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-merkurju hu sustanza ristretta elenkata fl-Anness II tad-Direttiva 2011/65/UE.

                     (4)

                     Permezz tad-Deċiżjoni 2010/571/UE (2), il-Kummissjoni tat, fost affarijiet oħra, eżenzjoni għall-użu tal-merkurju fil-lampi fluworexxenti lineari b’żewġ kapep għal finijiet ta’ tidwil ġenerali (“l-eżenzjoni”), li issa hija elenkata bħala l-eżenzjoni 2(a)(1), 2(a)(2), 2(a)(3), 2(a)(4) u 2(a)(5) fl-Anness III tad-Direttiva 2011/65/UE. L-eżenzjoni kellha tiskadi fil-21 ta’ Lulju 2016, f’konformità mat-tieni subparagrafu tal-Artikolu 5(2)(a) ta’ dik id-Direttiva.

                     (5)

                     Il-merkurju jintuża fil-lampi fluworexxenti lineari b’żewġ kapep għal finijiet ta’ tidwil ġenerali sabiex jiġi prodott dawl ultravjola, li mbagħad jiġi kkonvertit f’dawl viżibbli mill-kisi fluworexxenti fuq il-lampa.

                     (6)

                     Fid-19 ta’ Diċembru 2014 u fil-15 ta’ Jannar 2015, il-Kummissjoni rċeviet żewġ applikazzjonijiet għat-tiġdid tal-eżenzjoni (“l-applikazzjonijiet għat-tiġdid”), jiġifieri fil-limitu ta’ żmien stabbilit fl-Artikolu 5(5) tad-Direttiva 2011/65/UE, u waħda minnhom ġiet aġġornata b’applikazzjoni mġedda fl-20 ta’ Jannar 2020. F’konformità mat-tieni subparagrafu, tal-Artikolu 5(5) tad-Direttiva 2011/65/UE, l-eżenzjoni tibqa’ valida sa meta tittieħed deċiżjoni dwar l-applikazzjoni għat-tiġdid.

                     (7)

                     L-evalwazzjoni tal-applikazzjonijiet għat-tiġdid, li qieset id-disponibbiltà tas-sostituti u l-impatt soċjoekonomiku tas-sostituzzjoni, ikkonkludiet li s-sostituti ħielsa mill-merkurju li huma affidabbli biżżejjed għat-tipi ta’ lampi koperti mill-eżenzjoni saru disponibbli u li s-sostituzzjoni tal-merkurju f’dawn il-lampi hija prattikabbli xjentifikament u teknikament. Barra minn hekk, dik l-evalwazzjoni kkonkludiet li huwa ċar li l-benefiċċji tas-sostituzzjoni jikkumpensaw għal kwalunkwe impatt negattiv.

                     (8)

                     L-evalwazzjoni tal-applikazzjonijiet għat-tiġdid kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE. Il-kummenti li waslu matul dawk il-konsultazzjonijiet saru disponibbli għall-pubbliku fuq sit web apposta.

                     (9)

                     Ladarba l-kundizzjonijiet stabbiliti fil-punt (a) tal-Artikolu 5(1) tad-Direttiva 2011/65/UE ma għadhomx issodisfati iktar, l-applikazzjoni għat-tiġdid jenħtieġ li tiġi rrifjutata. Id-dati tal-iskadenza għall-eżenzjoni jenħtieġ li jiġu stabbiliti f’konformità mal-Artikolu 5(6) ta’ dik id-Direttiva.

                     (10)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE huwa emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mit-30 ta’ Settembru 2022 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mill-1 ta’ Ottubru 2022.
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, is-16 ta’ Diċembru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 174, 1.7.2011, p. 88.

            (2)  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (ĠU L 251, 25.9.2010, p. 28).

            ANNESS
            Fl-Anness III tad-Direttiva 2011/65/UE, l-entrati 2(a), 2(a)(1), 2(a)(2), 2(a)(3), 2(a)(4) u 2(a)(5) huma sostitwiti b’dan li ġej:

                           Eżenzjoni

                           Kamp ta’ applikazzjoni u dati tal-applikabbiltà

                           “2(a)

                           Il-merkurju f’lampi fluworexxenti lineari b’żewġ kapep għal finijiet ta’ tidwil ġenerali li ma jaqbiżx (għal kull lampa):

                           2(a)(1)

                           Fosforu li jiffluworixxi fi tliet frekwenzi b’tul tal-ħajja normali u b’dijametru tat-tubu ta’ < 9 mm (eż. T2): 4 mg

                           Tiskadi fl-24 ta’ Frar 2023

                           2(a)(2)

                           Sustanza li tifluworexxi fi tliet frekwenzi b’tul tal-ħajja normali u dijametru tat-tubu ≥ 9 mm u ≤ 17 mm (eż. T5): 3 mg

                           Tiskadi fl-24 ta’ Awwissu 2023

                           2(a)(3)

                           Sustanza li tifluworexxi fi tliet frekwenzi b’tul tal-ħajja normali u dijametru tat-tubu > 17 mm u ≤ 28 mm (eż. T8): 3,5 mg

                           Tiskadi fl-24 ta’ Awwissu 2023

                           2(a)(4)

                           Fosforu li jiffluworixxi fi tliet frekwenzi b’tul tal-ħajja normali u b’dijametru tat-tubu ta’ > 28 mm (eż. T12): 3,5 mg

                           Tiskadi fl-24 ta’ Frar 2023

                           2(a)(5)

                           Fosforu li jiffluworixxi fi tliet frekwenzi b’tul tal-ħajja twil (≥ 25 000  h): 5 mg.

                           Tiskadi fl-24 ta’ Frar 2023”